**มารี-กีย์มีน เบอนัว** (ฝรั่งเศส: *Marie-Guillemine Benoist*, ฟังเสียง) หรือ **มารี-กีย์มีน เดอ ลาวีล-เลอรู** (*Marie-Guillemine de Laville-Leroux*; 18 ธันวาคม ค.ศ. 1768 - 8 ตุลาคม ค.ศ. 1826) เป็นจิตรกรชาวฝรั่งเศสของสมัยฟื้นฟูคลาสสิกของคริสต์ศตวรรษที่ 18 และ 19 ผู้มีความเชี่ยวชาญทางการเขียนจิตรกรรมประวัติศาสตร์และภาพชีวิตประจำวัน

ประวัติ
-------

มารี-กีย์มีน เบอนัวเกิดในกรุงปารีสเป็นบุตรีของข้าราชการ การฝึกการเขียนภาพเริ่มขึ้นในปี ค.ศ. 1781 ภายใต้เอลีซาแบ็ต-หลุยส์ วีเฌ-เลอเบริง ต่อมาในปี ค.ศ. 1786 ก็ได้เข้าทำงานในห้องเขียนภาพของฌัก-หลุยส์ ดาวีด พร้อมกับน้องสาวมารี-เอลีซาแบ็ต ลาวีล-เลอรู

กวีชาร์ล-อาลแบร์ เดอมูตีเย ผู้มีโอกาสได้พบมารีในปี ค.ศ. 1784 มีความประทับใจในตัวของมารีจนนำไปสร้างเป็นตัวละครเอมีลีในงานชื่อ "*Lettres à Émilie sur la mythologie*" (ค.ศ. 1801)

ในปี ค.ศ. 1791 มารีแสดงผลงานของตนเองเป็นครั้งแรกใน "นิทรรศการศิลปะแห่งปารีส" (Salon de Paris) โดยแสดงงานที่ได้รับแรงบันดาลใจจากตำนานเทพ "Psyché faisant ses adieux à sa famille" ภาพอีกภาพหนึ่งที่เขียนในช่วงเวลาเดียวกันคือภาพ "L'Innocence entre la vertu et le vice" ที่ได้รับแรงบันดาลใจจากตำนานเทพเช่นกัน ทำให้เห็นถึงทัศนคติทางด้านสตรีนิยม (feminism) และความเท่าเทียมกันระหว่างเพศของมารี—ในภาพนี้มารีใช้ตัวแบบชายเป็น "มลทิน" (vice) แทนที่จะใช้สตรีตามธรรมเนียมที่ทำกันมา ในปี ค.ศ. 1793 มารีสมรสกับทนายความปิแยร์-แว็งซ็องต์ เบอนัว

"ภาพเหมือนสตรีผิวดำ"  
ค.ศ. 1800, พิพิธภัณฑ์ลูฟวร์
งานของมารีมีอิทธิพลมาจากงานเขียนของฌัก-หลุยส์ ดาวีด และเริ่มเขียนจิตรกรรมประวัติศาสตร์เพิ่มขึ้นตั้งแต่ปี ค.ศ. 1795 ในปี ค.ศ. 1800 มารีก็แสดงภาพ "Portrait d'une négresse" (ภาพเหมือนสตรีผิวดำ) ที่นิทรรศการ หลังจากที่ได้มีการเลิกทาสหกปีก่อนหน้านั้น ภาพนี้กลายเป็นสัญลักษณ์ของการปลดปล่อยสิทธิของสตรีและคนผิวดำ ต่อมาพระเจ้าหลุยส์ที่ 18 ซื้อภาพสำหรับชาติในปี ค.ศ. 1818

ในปี ค.ศ. 1803 มารีได้รับงานจ้างชิ้นสำคัญให้เขียนภาพเหมือนเต็มพระองค์ของจักรพรรดินโปเลียน—*Premier Consul Français* เป็นภาพที่เขียนเพื่อที่จะส่งไปยังเมืองเกนต์ที่ฝรั่งเศสเพิ่งยึดได้ตามสนธิสัญญาลูว์เนวีลในปี ค.ศ. 1801 ในช่วงเดียวกันมารีก็ยังได้รับเหรียญทองจากนิทรรศการศิลปะแห่งปารีสในปี ค.ศ. 1804 และได้รับรายได้จากรัฐบาลฝรั่งเศส ในช่วงนี้มารีก็เปิดห้องเขียนภาพสำหรับฝึกจิตรกรสตรี

แต่การเป็นจิตรกรของมารีได้รับผลกระทบกระเทือนจากบรรยากาศทางการเมือง เมื่อสามีผู้สนับสนุนสถาบันพระมหากษัตริย์ได้รับการเสนอชื่อโดย Conseil d'État ระหว่างหลัง ค.ศ. 1814 ในการฟื้นฟูราชวงศ์บูร์บง แม้ว่ามารีจะอยู่ในช่วงที่เป็นที่นิยมที่สุดทางงานอาชีพและก็ต้องละทิ้งทั้งการเขียนภาพและการแสดงภาพ เพราะ *devoir de réserve* และจากความเข้มงวดของฝ่ายตรงข้าม

ผลงาน
-----

เอลีซา โบนาปาร์ต พระขนิษฐาของจักรพรรดินโปเลียน, ราว ค.ศ. 1805
* "Psyché faisant ses adieux a sa famille" (ค.ศ. 1791)
* "L'Innocence entre la vertu et le vice"
* "Portrait d’une négresse" (ค.ศ. 1800, พิพิธภัณฑ์ลูฟวร์)
* "Portrait de Napoléon" (ค.ศ. 1804, เกนต์)
* "Portrait du Maréchal Brune" (ค.ศ. 1805, détruit ; une copie se trouve au Musée du พระราชวังแวร์ซายส์)
* "Portrait de Pauline Borghèse" (ค.ศ. 1807, พิพิธภัณฑ์พระราชวังแวร์ซายส์)
* "Portrait de Marie-Élise, grande duchesse de Toscane" (พิพิธภัณฑ์แห่งชาติ, ลูคคา)
* "Portrait de l’impératrice Marie-Louise" (พระราชวังฟงแตนโบล)
* "La lecture de la Bible", (ค.ศ. 1810, Musée municipal, ลูวิเยร์ส)
* "La Consultation" ou "La Diseuse de bonne-aventure", Musée municipal, แซงเตส์

อ้างอิง
-------

* Marie-Juliette Ballot, *Une élève de David, La Comtesse Benoist, L'Émilie de Demoustier, 1768-1826*, Plon, Paris, 1914
* Astrid Reuter, *Marie-Guilhelmine Benoist, Gestaltungsraüme einer Künstlerin um 1800*, Lukas Verlag, Berlin, 2002

ดูเพิ่ม
-------

* จิตรกรรมประวัติศาสตร์

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ มารี-กีย์มีน เบอนัว

* (อังกฤษ) James Smalls เก็บถาวร 2007-02-05 ที่ เวย์แบ็กแมชชีน, *Slavery is a Woman: "Race," Gender, and Visuality in Marie Benoist's Portrait d'une négresse*.
* (อังกฤษ) Marie-Guillemine Benoist dans Artcyclopedia
* Online pictures on Artnet

| * ด
* ค
* ก
จิตรกรในศิลปะตะวันตก |
| --- |
| **ทั่วไป** | จิตรกรแบ่งตามสมัย  **·**  จิตรกรแบ่งตามคริสต์ศตวรรษ  **·**  จิตรกรแบ่งตามสัญชาติ  **·**  จิตรกรแบ่งตามประเภท |
| **สมัย** | สมัยไบแซนไทน์  **·**  สมัยกอทิก  **·**  สมัยเนเธอร์แลนด์เริ่มแรก  **·**  ยุคทองของเนเธอร์แลนด์  **·**  สมัยฟื้นฟูศิลปวิทยา  **·**  สมัยฟื้นฟูศิลปวิทยาในฟลานเดอส์  **·**  สมัยฟื้นฟูศิลปวิทยาในเนเธอร์แลนด์  **·**  สมัยจริตนิยม  **·**  สมัยบาโรก  **·**  สมัยโรโกโก  **·**  ลัทธิคลาสสิกใหม่‎  **·**  สมัยจินตนิยม  **·**  ลัทธิประทับใจ  **·**  ลัทธิประทับใจยุคหลัง‎  **·**  ลัทธิสำแดงพลังอารมณ์  **·**  กลุ่มนิยมแบบก่อนราฟาเอล  **·**  ลัทธิสัญลักษณ์นิยม  **·**  ลัทธิบาศกนิยม  **·**  ลัทธิเหนือจริง  **·**  สมัยใหม่ |
| **ศตวรรษ** | คริสต์ศตวรรษที่ 13  **·**  คริสต์ศตวรรษที่ 14  **·**  คริสต์ศตวรรษที่ 15  **·**  คริสต์ศตวรรษที่ 16  **·**  คริสต์ศตวรรษที่ 17  **·**  คริสต์ศตวรรษที่ 18  **·**  คริสต์ศตวรรษที่ 19  **·**  คริสต์ศตวรรษที่ 20 |
| **หัวเรื่อง/ประเภท** | ภาพประวัติศาสตร์ (รวมศิลปะศาสนา)  **·**  ภาพชีวิตประจำวัน  **·**  ภาพเหมือน  **·**  ภาพภูมิทัศน์  **·**  ภาพนิ่งภาพพิมพ์หิน  **·**  ภาพไร้มายา  **·**  หนังสือวิจิตร  **·**  ภาพประกอบ |
| **สัญชาติ** | ชาวไทย  **·**  ชาวดัตช์  **·**  ชาวฝรั่งเศส  **·**  ชาวเฟลมิช  **·**  ชาวเยอรมัน  **·**  ชาวสเปน  **·**  ชาวออสเตรีย  **·**  ชาวอังกฤษ  **·**  ชาวอิตาลี  **·**  ชาวกรีก  **·**  ชาวอเมริกัน  **·**  ชาวสวีเดน  **·**  ชาวรัสเซีย  **·**  ชาวยูเครน |
| ปรัชญาศิลปะ **·** จิตรกรรม **·** จิตรกรที่มีบทความเกี่ยวกับงานเขียน **·** จิตรกรที่มีรายชื่องานเขียน **·** จิตรกรรมแบ่งตามยุค **·** จิตรกรรมแบ่งตามประเภท **·** จิตรกรรมแบ่งตามหัวเรื่อง
 |